Κεντρική Ελλάδα

Η περιοχή της Κεντρικής Ελλάδας είναι μία από τις τέσσερις στατιστικές περιφέρειες της Ελλάδας πρώτου επιπέδου NUTS (οι άλλες τρεις είναι η Βόρεια Ελλάδα, τα Νησιά Αιγαίου και Κρήτη και η Αττική). Οι στατιστικές περιφέρειες NUTS δημιουργήθηκαν από την Ευρωπαϊκή Ένωση και είναι διαρθρωμένες σε 4 επίπεδα, από τα οποία το πρώτο δεν χρησιμοποιείται στην Ελλάδα ως διοικητική διαίρεση παρά μόνο για σκοπούς απογραφής και καταγραφής στατιστικών δεδομένων από τις υπηρεσίες της χώρας και της Ευρωπαϊκής Ένωσης. Η κατά NUTS Κεντρική Ελλάδα περιλαμβάνει πέντε περιφέρειες: Περιφέρεια Θεσσαλίας, Περιφέρεια Ιονίων Νήσων, Περιφέρεια Δυτικής Ελλάδας, Περιφέρεια Στερεάς Ελλάδας και Περιφέρεια Πελοποννήσου. Η πρώτη περιφέρεια ανήκει στην Αποκεντρωμένη διοίκηση Θεσσαλίας και Στερεάς Ελλάδας και οι υπόλοιπες στην Αποκεντρωμένη διοίκηση Πελοποννήσου, Δυτικής Ελλάδας και Ιονίου. Παραπομπές